钦定古今图书集成/明伦汇编/官常典/第744卷 > 赵士宽〈仆王丹〉 张鹤鸣〈弟鹤胜子大同〉 田之颖
## 钦定古今图书集成/明伦汇编/官常典/第744卷 > 赵士宽〈仆王丹〉 张鹤鸣〈弟鹤胜子大同〉 田之颖

刘道远　、李生白　、丁嘉遇　、白精忠　、郭三杰、

按《明外史尹梦鳌传》：“士宽字汝良，掖县人。由门荫为
凤阳通判，驻颍川。以正旦诣郡城。闻警，一日夜驰三
百里返。州城陷，率家众巷战，力竭亦投乌龙潭死。妻
李，携三女登楼自焚，仆王丹亦骂贼死。乡官尚书张
鹤鸣，弟副使鹤胜，子大同，中书舍人田之颖，知县刘
道远，光禄署丞李生白，训导丁嘉遇，举人白精忠、郭”
三杰皆死之。后给事中林正亨录上其状，赠士宽光
禄丞，馀赠恤有差。